**Jonsvollskvartalet** er et bygg i Jonsvollsgaten i Bergen. Bygget er hovedkontoret til blant annet Sparebanken Vest, Frende Forsikring, Brage Finans, Norne Securities og Bulder Bank.

Bygget er tegnet av Arkitektgruppen CUBUS og Brandsberg-Dahls Arkitekter og stod ferdig i 2015. Totale byggekostnad ble oppgitt til 653 000 000 kroner, inkl mva .

Innhold
-------

Bygget rommer kontorlandskaper, møterom, stillerom, auditorium, undervisningsrom, kantine med kjøkken, tekniske rom og parkeringsanlegg for 24 biler. Bygget er dimensjonert for 700 kontorarbeidsplasser i bygget, for Sparebanken Vest og datterselskaper. Auditoriet har cirka 100 sitteplasser, og kantinen rommer 300 personer .

Eiere
-----

Bygget eies av "Jonsvollskvartalet AS" hvor originalt eierfordelingen var Trond Mohn-selskapet Meteva AS (24%), Trond Mohn Stiftelse (12%), Bera AS (27%, Magne Roar Sangolt og Mats Sangolt og Ineiken AS (3%, Ingolf A Eikenes Johansen) , men i april 2019 ble det annonsert at Sparebanken Vest kjøper ut de andre eierne og eier hele bygget selv .

Utmerkelser
-----------

* Vinner av Eiendomsprisen 2016
* Nominert til Arkitekturprisen 2017
* Årets bygg 2015
* Bergen Kommunes Arkitektur og Byformingspris 2016

Historie
--------

### Rivingen i 2007

2. april 2007 ble det siste av de store trehusene fra 1700-tallet i Jonsvollkvartalet jevnet med jorden. Raseringen av Jonsvollkvartalet skjedde etter protester og Velforeningene på Nøstet, Verftet og Klosteret prøvde å stopp rivingen. I juni 2005 holdt 10–15 personer et av husene okkupert i fem døgn og måtte til slutt fjernes av politiet, hvoretter huset natten etter igjen ble okkupert. 

### Eldre historie

Jonsvollskvartalet har navnet sitt fra det tidligere Jonsklosteret, som lå i området Strandgaten - Tårnplassen. Det som i dag kalles Engen ble opprinnelig kalt Jonsvollene etter Jonsklosteret som hadde beitemarker i området. Engen/Jonsvollene fungerte også som kampvoll under borgerkrigene på 1100-tallet.

Komediehuset på Engen
Selve Jonsvollsgaten ble etablert i 1875 og fasadene nye bygg vendte seg da med fasaden mot gaten. I 1944 ble deler av Jonsvollskvartalet bombet og mange bygg jevnet med jorden. Nye moderne bygg i 8 etasjer ble reist mot Komediebakken.Bergen og området rundt Nøstet og Jonsvollskvartalet har lang tradisjon for kulturliv, og Vestlandets kulturliv har i over 200 år hatt forankring nettopp rundt Nøstebukten. På 1800-tallet lå både Komediehuset (Det Gamle Teater) og Ekserserhuset her .

Referanser
----------

1. ↑  Dale, Ole Harald (27. oktober 2015). «Jonsvollskvartalet». *Bygg.no - Byggeindustrien*. Besøkt 30. mai 2019.
2. ↑  «Jonsvollskvartalet, Sparebanken Vest | Constructa». *constructa.no*. Arkivert fra originalen 30. mai 2019. Besøkt 30. mai 2019.
3. ↑  «Jonsvollskvartalet, Sparebanken Vest | Constructa». *constructa.no*. Arkivert fra originalen 30. mai 2019. Besøkt 30. mai 2019.
4. ↑  «Jonsvollskvartalet, Sparebanken Vest | Constructa». *constructa.no*. Arkivert fra originalen 30. mai 2019. Besøkt 30. mai 2019.
5. ↑  Vest, Estate (12. april 2019). «Trond Mohn casher inn i Bergen sentrum». *Estate Vest*. Besøkt 30. mai 2019.
6. ↑  «Kjøper ut Trond Mohn: Nå eier Sparebanken Vest hele huset selv». *Bergens Tidende*. Besøkt 30. mai 2019.
7. ↑  «Jonsvoll fikk eiendomsprisen 2016». *Arkitektgruppen Cubus* **(norsk)**. Arkivert fra originalen 30. mai 2019. Besøkt 30. mai 2019.
8. ↑  «Jonsvollskvartalet | NAL». *www.arkitektur.no*. Arkivert fra originalen 30. mai 2019. Besøkt 30. mai 2019.
9. ↑  Svendsen, Roy Hilmar. «Jonsvollskvartalet er historie». *Nettavisen* **(norsk)**. Besøkt 30. mai 2019.
10. ↑  byleksikon, Bergen; Utgave 2009, Trykt (25. januar 2001). «Jonsvollsgaten». *Bergen byleksikon*. Besøkt 30. mai 2019.
11. ↑  Jonsvollsvartalet konsekvensutredning for kulturminner og kulturmiljø Rambøll 12-06-2009